Αντώνης Αγγελούλης (Βρατσάνος)

Ο Αντώνης Αγγελούλης (Βρατσάνος), (Λάρισα 1919-Αθήνα 25 Νοεμβρίου 2008) ήταν κορυφαία φυσιογνωμία του ΕΛΑΣ, επιφανής σαμποτέρ της Εθνικός Αντίστασης. Αργότερα έγινε ανώτερος αξιωματικός του ΔΣΕ, έζησε εξόριστος στην Τασκένδη ενώ συνεργάστηκε και με τον Κάρολο Παπούλια ενάντια στην δικτατορία.

 Βιογραφικό 
Γεννήθηκε στη Λάρισα το 1919. Στον Ελληνοϊταλικό πόλεμο συμμετείχε στο αλβανικό μέτωπο ως έφεδρος ανθυπολοχαγός. Μετά την πτώση της Ελλάδας στους ναζί, ο Αγγελούλης πέρασε στις γραμμές της Εθνικής Αντίστασης, ως μέλος του ΕΑΜ με το παρωνύμιο Βρατσάνος από τον αντίστοιχο αγωνιστή και μπουρλοτιέρη της επανάστασης του 1821.

Στον ΕΛΑΣ αναδείχθηκε κορυφαίος σαμποτέρ, συμμετέχοντας σε σημαντικά σαμποτάζ εις βάρος των κατακτητών. Στη δράση του συμπεριλαμβάνεται ανατίναξη τραίνου στην κοιλάδα των Τεμπών.
Τέλη 1944 ή αρχές 1945 κυκλοφόρησε το βιβλίο του Αντώνη Αγγελούλη Βροντάει ο Όλυμπος από τις κομματικές εκδόσεις του ΚΚΕ, θεωρείται το πρώτο βιβλίο απομνημονευμάτων για την Εθνική Αντίσταση που κυκλοφόρησε.

Η σαμποταριστική του δράση συνεχίστηκε και στον Εμφύλιο στην Ελλάδα ως αντισυνταγματάρχη μηχανικού του ΔΣΕ.

Με την υποχώρηση του ΔΣΕ ο Αγγελούλης βρέθηκε πολιτικός πρόσφυγας στην Τασκένδη του Ουζμπεκιστάν και στη Ρουμανία.

Το 1956 διαφώνησε με την επέμβαση των ξένων Κομμουνιστικών Κομμάτων στα εσωτερικά του ΚΚΕ και την αποπομπή του Ζαχαριάδη από γενικό γραμματέα του κόμματος, και η νέα καθοδήγηση του κόμματος προχώρησε στη διαγραφή του.

Κατα τη διάρκεια της Χούντας ανέπτυξε αντιστασιακή δράση και συνεργάστηκε μεταξύ άλλων και με τον μετέπειτα Έλληνα Πρόεδρο της Δημοκρατίας Κάρολο Παπούλια.ΓΡΑΜΜΑΤΑ ΣΤΙΣ ΜΑΤΙΕΣ: Ο ήρωας Βρατσάνος

Μετά την αναγνώριση από την Πολιτεία της Εθνικής Αντίστασης, ο Αγγελούλης αρνήθηκε να υποβάλλει αίτηση αναγνώρισης ως ένδειξη διαμαρτυρίας για το ότι άλλοι συναγωνιστές του δεν είχαν παρόμοια προνόμια.

Πέθανε το Νοέμβριο του 2008, και κηδεύτηκε με πολιτική κηδεία.Κηδεύτηκε με πολιτική κηδεία ο Αντώνης Βρατσάνος

Υστεροφημία
To 2007 ο Πρόεδρος της Δημοκρατίας Κάρολος Παπούλιας τον παρασημοφόρησε για τη Αντιστασιακή του δράσηΤΙΜΗΘΗΚΑΝ από τον Πρόεδρο 33 προσωπικότητες:Από την ανατίναξη στα Τέμπη μέχρι τη σωτηρία ναυαγών
ενώ όταν πέθανε το 2008, τον χαρακτήρισε εμβληματική φυσιογνωμία της Εθνικής Αντίστασης ενώ τόνισε πως ο Βρατσάνος προσέφερε στην Πατρίδα πολύ περισσότερα από αυτά που του επιστράφησαν. Το 2012 στο μουσείο Εθνικής Αντίστασης της Λάρισας έγιναν τα αποκαλυπτήρια της προτομής τουhttp://www.eleftheria.gr/index.asp?cat=52&aid=36998#.VEL_7PmUeSo Η τιμή στον ήρωα Αντώνη Βρατσάνο, Ελευθερία ανακτήθηκε στις 19/10/2014.

Τον Απρίλη του 2017 παρουσία του πρωθυπουργού Αλέξη Τσίπρα δόθηκε σε σήραγγα των Τεμπών το όνομα του Βρατσάνου.http://www.ert.gr/al-tsipras-apo-tebi-antonis-vratsanos-marinos-antypas-rigas-fereos-ta-onomata-ton-3-didymon-sirangon  Ονόματα αγωνιστών της Θεσσαλίας στις σήραγγες των Τεμπών
6 ΑΠΡ 2017, ιστοσελίδα ert.gr ανακτήθηκε στις 9/4/2017

Στην ταινία Κόκκινο Τρένο (1982) του Τάκη Σιμωνετάτου, τον ρόλο του Βρατσάνου υποδύεται ο Νίκος Λυκομήτρος.

 Παραπομπές 

Κατηγορία:Μέλη του ΕΑΜ
Κατηγορία:Έλληνες κομμουνιστές
Α
Κατηγορία:Μέλη του ΕΛΑΣ